
HVA ER EN KLUBBUTVIKLINGSPROSESS?

Hva er et Startmøte i Klubbutvikling?

Vi ønsker å bidra til bevisstgjøring rundt de mulighetene klubben har. Vi informerer om verktøy som skal skape en større oversikt over generell informasjon som er relevant for klubben. Sammen analyserer vi klubbens ståsted og lager en konkret handlingsplan. Alt dette gjør vi sammen med klubbens ressurspersoner. Dette er ment å være en engasjerende og motiverende kveld der klubben settes i sentrum!
Målet med møtet er å komme fram til konkrete tiltak i klubben for å få den til å fungere bedre og samtidig ivareta medlemmenes ønsker om aktivitetstilbud. Grovt sett er agendaen følgende:

· Klubbguiden.no

· Resultat av kartlegging av klubben

· Analyse av ståstedet

· Prosess for å komme frem til tiltak

Hva skjer i prosessen?

Klubbveilederen vil styre prosessen klubben skal gjennom.

Hensikten med møtet er å:

· Ha dialog og prosess med klubben. Vi skal bistå og hjelpe!
· Engasjere og skape delaktighet blant medlemmene/deltagerne

· Avdekke og bevisstgjøre behov i klubben

· Formidle kunnskaper, ferdigheter, holdninger og erfaringer

· Finne konkrete tiltak for å bedre situasjonen

· Finne en felles plattform for videre arbeid i klubben

· Følge opp klubben

Hvor lang tid tar en prosess i klubbutvikling og hva koster dette?

Møtet er gratis. Klubben må sette av fire timer med innlagt pause. Dette bør være et ”koselig” sted som innbyr til konstruktivt arbeid. I løpet av pausen bør det være enkel bevertning.
Hvem skal delta?

Klubben må stille med minimum 8 deltagere. Disse bør representere flere grupperinger i klubben: aktive, styret, trenere, foreldre, ungdommer og andre kreative personer. Maksimalt bør det ikke være mer enn 20 deltagere.

Hva trengs av forberedelser fra din klubb?

Denne informasjonen bør distribueres ut til deltagerne. Da er deltagerne mer klar over hva de går til. Kartleggingsskjema og spørreskjema må fylles ut på forhånd.
Dessuten bør alle tenke i gjennom:

” Hvordan vil jeg at klubben skal være i framtiden?”

Den som er ansvarlig fra klubbens side må sørge for at folk møter opp. Gi i denne forbindelse tidlig beskjed om tid og sted. Sørg for at alle får denne informasjonen og eventuell tilleggsinformasjon fra klubben side. Vi må ha et sted å være og eventuelt bevertning.

Den ansvarlige i klubben står også for kontakten med klubbveilederen. En eventuell handlingsplan el tas med. Denne må være kjent for alle deltakerne.

Det er av viktighet at klubbstyret fyller ut kartleggingsskjema og at de som skal delta på møtet fyller ut spørreskjema som klubbens kontaktperson sender tilbake til klubbveileder i forkant.
Velkommen!

Med vennlig hilsen

Guro Grønningsæter

NRYF Klubbveileder,

Møre og Romsdal krets

Telefon: 91340843

E-post: gurogroe@online.no 



